טיילר אוקלי

מתיו טיילר אוקלי (באנגלית: Matthew Tyler Oakley; נולד ב-22 במרץ 1989) הוא יוטיובר, שחקן, פעיל וסופר אמריקאי. חלק גדול מהפעילות של אוקלי הוקדשה לנוער להט"בי, זכויות להט"ב, כמו כן גם לנושאים חברתיים הכוללים שירותי בריאות, חינוך ומניעת התאבדות בקרב נוער להט"בים. אוקלי מפרסם באופן קבוע תכנים בנושאים שונים, כולל פוליטיקה קווירית, תרבות פופ והומור.

אוקלי החל ליצור סרטונים בשנת 2007; לסרטון הראשון שלו, "Raindrops" יש 527,514 צפיות ב-YouTube, נכון ל-15 בנובמבר 2021. מאז שהעלה את הסרטון הראשון שלו בשנת 2007, בעודו סטודנט באוניברסיטת מישיגן סטייט, הערוץ שלו זכה ליותר מ-682 מיליון צפיות, ובשיאו, למעל ל-8 מיליון מנויים.https://www.hollywoodreporter.com/news/youtube-stars-invade-hollywood-how-874812 אוקלי, הומוסקסואל מוצהר, הוא לשעבר חבר בערוץ השיתוף הפעולה המצליח "5AwesomeGays", שם הפיק את סרטוני Friday במשך למעלה משלוש שנים. הוא נכלל בדו"ח התחקיר של Frontline לשנת 2014 "Generation Like", העוקב אחר האופן שבו בני נוער "מתקשרים ישירות עם תרבות פופולרית", ובדו"ח מ-2001, "The Merchants of Cool". אתר SocialBlade, המדרג חשבונות יוטיוב ואינסטגרם, מדרג את ערוץ היוטיוב שלו, נכון ל-19 בנובמבר 2017, בדרגה "-B", בדירוג המנויים במקום ה-617 בארצות הברית, בדירוג הצפיות בסרטונים במקום ה-10,048 בעולם, ובדירוג SocialBlade הכללי במקום ה-585,981. נכון ל-15 בנובמבר 2021, יש לו גם יותר מ-5.4 מיליון עוקבים בטוויטר ו-5.7 מיליון עוקבים באינסטגרם.

בין מרץ לאוקטובר 2013 השתתף אוקלי בהנחיית עדכון החדשות השבועי בנושא תרבות פופולרית – "Top That!" – יחד עם בקה פרכט עבור PopSugar. בין השנים 2013 ל-2014, הוא דיבב את קולו של מר מקנילי בחמישה פרקים של סדרת הרשת הקומית "The Most Popular Girls in School". יש לו מאות אלפי עוקבים בפייסבוק ובטאמבלר. בשנת 2015 הוציא את האוסף הראשון שלו של מאמרים אישיים הומוריסטיים, תחת הכותרת Binge, באמצעות המו"לים Simon & Schuster.

אוקלי היה המנחה של התוכנית The Tyler Oakley Show, ששודרה מדי שבוע בפלטפורמה ellentube של אלן דג'נרס. בשנת 2017, הוא נכלל ברשימת "30 מתחת ל-30" של פורבס.

 שנותיו הראשונות 
מתיו טיילר אוקלי נולד ב-22 במרץ 1989 בג'קסון, מישיגן. יש לו שנים עשר אחים. כשהיה תינוק, הוריו התגרשו. כאשר היה בכיתה ו', עבר אוקלי לאוקמוס, והחל להיות מעורב במקהלה ודרמה. כנער, הוא נאבק בבולימיה נרבוזה.

אוקלי סיים תואר ראשון בתקשורת, שיווק ומדיה חברתית מאוניברסיטת המדינה של מישיגן. בהיותו בקולג', הוא נכנס לדיכאון קצר לאחר פרידה מחבר שהיה איתו בקשר ארוך. אוקלי הודה שהוא שקל להתאבד בתקופה זו. זה היה גם כשלראשונה הפך למעורב ביוטיוב, והשתמש באתר כדי לתקשר עם חבריו בתיכון, שלמדו בבתי ספר שונים.

 קריירה 
 מדיה חברתית 
ממוזער|200x200 פיקסלים| אוקלי מופיע בסרטון Vlogbrothers בשנת 2016
אוקלי הוא פעיל בפלטפורמות מדיה חברתית רבות. הוא מעיד על עצמו כ"פאנגירל מקצועי", והוא מעריץ של דארן כריס מהסדרה Glee, יחד עם ג'ולי צ'ן מתוכנית האירוח המשודרת בשעות היום "The Talk" של CBS. בנוסף, הוא שר מזמורי חג מולד על הבמה יחד עם להקת הבנים האנגלית-אירית One Direction ומגיש הטלוויזיה ג'רי ספרינגר.

אוקלי ידוע בזכות קבלת תשומת לב מידוענים וארגונים גדולים, כדוגמת ליאם פיין מוואן דיירקשן, כריס קולפר מסדרת הטלוויזיה Glee ורשת המסעדות טאקו בל, כלומר ברשת החברתית טוויטר לאחר שמגיב לציוץ קודם שלהם או מצייץ עליהם. לאור הצלחתו של אוקלי במדיה החברתית והתבלטותו בקרב רשתות חברתית רבות (במיוחד YouTube), ניתנה לו ההזדמנות לפגוש את נשיא ארצות הברית ברק אובמה בבית הלבן. הוא צילם סרטון עם הגברת הראשונה מישל אובמה העוסק בסוגיות חינוך.

אוקלי מייחס את הצלחתו רק באופן חלקי לנגישותו כגבר הומוסקסואל צעיר. "לא הכל קשור להיותי הומו. זה כמו סוג של מוטיב נסתר [על חייו כהומוסקסואל] המפוזר לאורך כל הסרטונים". הוא רואה באלן דג'נרס מודל לחיקוי: "היא מגלמת את מה שאני רוצה שהניסיון שלי יהיה ושההשפעה שלי תהיה, איפה שהוא חיובי, הוא שמח, זה לא משהו שקשור לחלקים הרעים בחיים או לחסרונות של הרבה דברים. היא מנצלת את השפעתה לתמיד, וכולם יודעים מי היא, מה היא מייצגת, ושהיא לסבית".

הירחון אדבוקט ב"40 מתחת ל-40: Emerging voices" לשנת 2014 מספר כי עקב נוכחותו של אוקלי ביוטיוב, הוא האדם ההומוסקסואל המוצהר הראשון שאנשים רבים פגשו. אוקלי נחשב לאחד מהמשפיעים המובילים בעולם אושיות הרשת, עם ציון משפיען (Influencer Score) של 99 בפלטפורמת השיווק המשפיע Klear.

בדצמבר 2020, אוקלי הודיע כי הוא לוקח פסק זמן מיצירת סרטוני יוטיוב, עד להודעה חדשה.

 משחק 
אוקלי הופיע בתוכנית "Escape the Night" של יוטיוב פרימיום עם ג'ואי גרייספה, והופיע בתפקיד "התספיאן" במשך 10 פרקים (עונה 2).

 הופעות חיות 
בשנת 2014, אוקלי ערך סיבוב הופעות חיות בפעם הראשונה, "Tyler Oakley's Slumber Party", המציג אותו לבוש בפיג'מה ועושה מערכונים, וקטעים אינטראקטיביים עם הקהל. הכרטיסים לשתי ההופעות הראשונות שלו בשיקגו וברויאל אוק, מישיגן בתחילת אוקטובר אזלו תוך 72 שעות. בדצמבר 2014, שבעה תאריכים, כולם בחוף המזרחי, היוו את הרגל (חלק גאוגרפי בסיבוב הופעות) הבאה של סיבוב ההופעות, שצפוי להגיע בסופו של דבר לארבעים ערים. Variety ציין כי המגמה של "כוכבים ילידים-דיגיטליים שמתחילים את הדרך להופעות במציאות" הלכה וגברה. אוקלי היה חלק מסיבוב ההופעות בארצות הברית בקיץ 2014 של DigiTour, של אישיויות יוטיוב ו-Vine.

 פודקאסט 
משנת 2014, אוקלי מנחה את הפודקאסט "Psychobabble" יחד עם חברו הקרוב קוריי קאל. נכון ל-2020 לפודקאסט יש כ-300 פרקים.

 טלוויזיה 
על המסך, אוקלי עשה הופעות בפלטפורמות השידור, עם מעט שידור בטלוויזיה הלאומית. הוא נראה ב-Insider Tonight, הכולל את המנחים השותפים קווין פרייז'ר ותיאה אנדרוס. הוא התראיין בשידור חי מהשטיח האדום של טקס פרסי בחירת הילדים של ניקלודיאון לשנת 2014, יחד עם אירועים רבים אחרים בהם נפגש ודיבר עם ידוענים.

אוקלי, לצד חברו הטוב ביותר קורי קוהל, התמודד בעונה ה-28 של המירוץ למיליון ששודרה בשנת 2016. הם סיימו במקום השלישי. השניים השתתפו גם בעונה ה-31 של התוכנית, ששודרה לראשונה ב-17 באפריל 2019. הם סיימו במקום השני.

בשנת 2018, אוקלי הופיע בפרק העשירי בעונתה העשירית של תוכנית הטלוויזיה האמריקאית "המרוץ לדראג של רו פול", בו הצטוות עם מונה אקס צ'יינג'.

 התנדבות ותרומה 
אוקלי תומך בפרויקט טרוור, ארגון למניעת התאבדות בקרב בני נוער להט"בים. הוא התמחה איתם בשנת 2009, ומאז 2011 אירח את TrevorLIVE, אירוע השטיח האדום השנתי של הצדקה. בשנת 2013 גייס 29 אלף דולר ליום הולדתו בתמיכת פרויקט טרוור, במטרה לגייס 24 אלף דולר (מכיוון שהיה זה יום הולדתו ה-24). בשנת 2014 גייס 525,704 דולר באירוע דומה ובשנת 2015 גייס 532,224 דולר.

 ביבליוגרפיה 
 2015: Binge

 פרסים ומועמדויות 
שנהמועמדותפרסתוצאה 2014 עצמו פרסי שורטי - כוכב YouTube פרסי שורטי - בלוגר וידאו פרסי שורטי - בלוגר פרסי שורטי - אקטיביזם פרסי שורטי - קטגוריית Petty פרסי שורטי - First Person פרסי פרויקט טרוור - פרס חדשן צעיר בחירת הקוראים של OUT100 פרסי הוליווד צעירים - סופרסטאר ויראלי פרסי בחירת הנוער - כוכב רשת "The Boyfriend Tag" (עם טרוי סיון) פרסי בחירת הנוער - שיתוף הפעולה ברשת עצמו פרסי סטרימי - הבדרן של השנה פרסי סטרימי - האייקון האקטיביסט של השנה פרסי סטרימי - First Person 2015 "Psychobabble" (טיילר אוקלי עם קורי קוהל) פרסי הפודקאסט השנתי ה-10 - פודקאסטי הלהטב"ק הטובים ביותר עצמו פרס ובי - First Person פרסי שורטי - פודקאסט 30 האנשים המשפיעים ביותר באינטרנט של מגזין טיים פרס דוידסון/ולנטיני של GLAAD 25 הכוכבים הדיגיטליים של The Hollywood Reporter פרסי סטרימי - בדרן השנה פרסי MTV Fandom - כוכב השנה החברתי פרסי בחירת הנוער - כוכב רשת פרסי בחירת הנוער - יוטיובר פרסי סטרימי - First Person Series פרסי סטרימי - קמפיין טוב חברתי 2016 פרס ובי - אישיות רשת פרס ובי - אישיות/מנחה הרשת הטוב ביותר פרסי שורטי - יוטיובר השנה Power 50 של מגזין אאוט פרסי בחירת הנוער - כוכב רשת 25 הכוכבים הדיגיטליים של The Hollywood Reporter Variety Famechangers 2017 פרס בחירת הקהל - כוכב ה-YouTube האהוב Out Web Fest - פרס Vanguard 2018 פרסי סטרימי - פרס Legacy פרסי HRC - פרס Visibility פרסי Out Power 50 - פרס Power of Originality פרסי בחירת הנוער - כוכב רשת

 ראו גם 

 קישורים חיצוניים 


 פרופיל ה־Wattpad הרשמי של טיילר אוקלי

 הערות שוליים 

קטגוריה:סופרים להט"בים אמריקאים
קטגוריה:פעילים למען זכויות להט"ב בארצות הברית
קטגוריה:שחקנים הומוסקסואלים
קטגוריה:יוטיוברים אמריקאים
קטגוריה:בלוגרים אמריקאים
קטגוריה:בוגרי אוניברסיטת המדינה של מישיגן
קטגוריה:זוכי פרס בחירת הנוער
קטגוריה:מתחרי המירוץ למיליון
קטגוריה:פורבס 30Under30
קטגוריה:אמריקאים שנולדו ב-1989